**ANALIZA UPITNIKA O PROCJENI ZADOVOLJSTVA NASTAVOM NA DALJINU UČENIKA TREĆIH I ČETVRTIH RAZREDA**

Kako bismo nastavu na daljinu prilagoditi potrebama učenika i kako bismo svi zajedno kvalitetnije učili i komunicirali, provedena je kratka online anketa za učenike. Osnovni cilj provedene ankete bio je dobiti uvid u zadovoljstvo nastavom na daljinu učenika 3. i 4. razreda. Anketa je učenicima bila dostupna za ispunjavanje nakon što su u nastavi na daljinu proveli više od dva tjedna, a ispunjavanje je bilo anonimno i dobrovoljno.

**Ukupan broj učenika trećih i četvrtih razreda je 113. Anketu je ispunilo 63 učenika što iznosi 56%.**

**U prvom pitanju učenici su ukratko opisivali svoje zadovoljstvo nastavom na daljinu.**

**Odgovori učenika:**

*Nisam baš zadovoljna zato što mi fale prijatelji i učiteljica i zato što smatram da bi se za zadaću sa televizije trebao dati tjelesni, a na nastavi preko televizije više raditi hrvatski, matematika i priroda.*

*Zadovoljavajuće.*

*Zadovoljan sam, učimo dosta toga iako bi mi bilo draže da sam u školi s Vama i prijateljima.*

*Neke je stvari teze učiti jer učiteljica ne predaje uživo. Zadaće su lake. Zadovoljna sam sto nastava ne traje dugo kao u školi a opet stignemo sve naučiti.*

*Jako sam zadovoljna ovim oblikom nastave. Zanimljivo je i drugačije.*

*Vrlo zadovoljna.*

*Jako smo zadovoljni.*

*Jako zanimljivo i lako odrađeno s obzirom na pomoć učiteljice.*

*Djelomično zadovoljni.*

*Nije mi teško, ali mi fale prijatelji i rad u učionici.*

*Ocjenjujem li TV ili svog učitelja preko mobitela.*

*Naporno za djecu i roditelje.*

*Za sada je sve u redu što se tiče savladavanja novih lekcija, lijepo se sve objasni ali smatramo da se daje previše zadaće jer u konačnici dijete piše te zadaće ponekad i do 17 sati.*

*Jako mi nedostaju moji prijatelji, a škola nije bas najbolje organizirana sto se tiče televizije jer su tamo sadržaji koje smo radili ili je sve napravljeno kao da smo bebe.*

*Fali mi moja učiteljica, ali je nastava na tv zabavna, zanimljiva, a ponekad i šaljiva.*

*OK. Nije privlačno. Ljepše je u učionici.*

*Meni je škola na daljinu super, ali postoje i loše stvari toga. Ne sviđa mi se to što dobivamo previše zadaće.*

*Nisam zadovoljna zato jer se učitelji malo posvećuju djeci u objašnjavanju novih gradiva*

*Srednje zadovoljna.*

*Zadovoljna sam nastavom na daljinu.*

*Bono kaže meni je zakon! I ja sam zadovoljna, puno se radi, nije previše, svaki dan dovoljna količina gradiva.*

*Uglavnom zadovoljan.*

*Nastava na daljinu mi omogućava da ne moram ići van.*

*Srednje zadovoljni.*

*Sasvim korektno.*

*Zadovoljna, najviše mi se sviđaju kvizovi.*

*Nisam zadovoljna.*

*Zadovoljan sam ali bi radije išao u školu.*

*S obzirom na kratko vrijeme prilagodbe i učiteljica i učenika i roditelja dosta smo zadovoljni s ovakvim načinom rada.*

*Korektno.*

*Nastava je dosta dobro osmišljena. S jedne strane sam zadovoljna da se nastava odvija, dok s druge strane mislim da je ipak malo prezahtjevna za roditelje koji rade i imaju više djece.*

*Zadovoljna sam, ali vise volim nastavu u školi.*

*Relativno sam zadovoljna. Ne vidim smisla u duplom učenju tako da samo ofrlje gledamo tv*

*Općenito smo zadovoljni sa nastavom iako smatramo da su klinci a pogotovo roditelji previše opterećeni sa školom a imaju i druge obveze.*

*Jako sam zadovoljna nastavom na daljinu.*

*Nije kao u školi mislim da je bolje da su u školi jer fali im škola i učiteljica.*

*Uopće se ne podudara s našim programom pa je djeca više ni ne gledaju.*

*Radije idem u školu.*

*Nastavu na daljinu mogu ocijeniti kao nužno zlo. Sve je dobro dok djeca razumiju gradivo i dok im možemo pomoći.*

*Ne prati gradivo djece.*

*Zadovoljan sam sto djeca imaju redovnu zadaću svaki dan.*

*Zadovoljni smo.*

*S obzirom na situaciju sve pohvale učiteljici Gordani.*

*Odlično je.*

*Nije loše kad ne može po starom.*

*Loše organizirano.*

*U redu je, učiteljica se trudi, jasna je i koncizna u komunikaciji te uzima u obzir cjelokupnu situaciju i stanje djeteta i obitelji!*

*Vrlo zadovoljan.*

*Zadovoljna i sve pohvale učiteljici.*

*Učiteljica daje dobre smjernice, nastavila je dobro sa svojim radom a nastava preko TV nije bas najbolje organizirana zbog brzog mijenjanja predmeta..*

*Zadovoljni s obzirom na izvanredno stanje.*

*Djelomično zadovoljna.*

*Učiteljice se jako trude i nemam nikakve zamjerke.*

*s učiteljicama iz razredne nastave i boravka smo jako zadovoljni, a učiteljice iz engleskog i vjeronauka bi se mogle prilagoditi situaciji i neposrednije komunicirati s učenicima i roditeljima.*

*Iznimno zadovoljna organizacijom rada, pristupom, dostupno u i predano u obiju učiteljica djeci i roditeljima i možda najbitnije, toplinom i razumijevanjem za različite životne okolnosti.*

*Dobro je, ali mi nedostaju prijatelji.*

*Zadovoljni smo nastavom na daljinu, malo više posla ali snalazimo se.*

*Super je jako sam zadovoljna.*

*učenje preko whats app nije dobro, niti zanimljivo.*

*Zadovoljna sam, super.*

**Iz odgovora je vidljivo kako su učenici (i poneki roditelji) u većini zadovoljni nastavom na daljinu. Ističu kako im nedostaju učiteljice i prijatelji iz razreda.**

Najveći postotak učenika je nastavu na daljinu ocijenilo ocjenom **4 (49%). 25 % učenika** nastavu na daljinu ocijenilo je ocjenom **3, 21 % učenika** ocijenilo je nastavu na daljinu ocjenom **5, 3% učenika** ocjenom **2 i 2% učenika ocjenom 1.**

74, 60% učenika u potpunosti se slaže s tvrdnjom da im učitelji daju jasne upute i smjernice za rad. 15, 90% učenika uglavnom se slaže s tom tvrdnjom, a 9, 50% učenika djelomično se slaže s tom tvrdnjom.

95, 20% učenika smatra da im učitelji daju jasne povratne informacije o izvršenim zadacima, a 4, 80% učenika smatra da im učitelji ne daju jasne povratne informacije.

**5. Ukratko opiši poteškoće s kojima se susrećeš u nastavi na daljinu.**

**Odgovori učenika:**

*Nema ih.*

*Nemam poteškoća.*

*Nema ih.*

*materijali se dostavljaju nama roditeljima, a onda ih mi prosljeđujemo djetetu... dijete ne može samo odraditi sve sto mu je zadano, a mi roditelji uz posao ne stižemo sve na dnevnoj bazi proći s njim... pa se uz sve razumijevanje učitelja nakupi vise zadaća koje rješavamo vikendom ili kasno navečer...*

*Ne prate gradivo djece. Dosta toga smo već radili.*

*Motivacija djeteta.*

*Nastava za 3.razred je na razini 1.*

*Dijete je samostalno pa nemamo puno poteškoća, osim nekih očekivanih, ponekad je potrebna pomoć roditelja ako nešto ne razumije, ali minimalno.*

*Nikakve* poteškoće *nisam* doživjela*, učiteljice su uvijek dostupne, ne samo on-line nego i nazovu djecu kako bi ih čule, i uvjerile se da se snalaze, te im i usmeno ponudile pomoć. Nevjerojatno kako su se u dva dana organizirale da sve funkcionira savršeno. Velike pohvale!*

*Nemamo poteškoća s nastavom svoje učiteljice već s nastavom preko TV-a.*

*Najveća poteškoća mi je novo gradivo koje prolazim sa djetetom jer ne prolazimo kroz gradivo kao učitelj/ica.*

*Asistencija djeci i praćenje tjednih zadaća te slanje iziskuje puno vremena, iako želimo pomoći i pomažemo koliko možemo. Bilo bi bolje slanje zadaća svakodnevno, a ne na kraju tjedna.*

*Potrebna prevelika involviranost roditelja na izvršenje zadataka. Učitelji bi trebali imati nastavu direktno sa učenicima preko Zoom aplikacije dok sada taj posao obavljaju roditelji.*

*Pa poteškoća relativno nema, dosta smo zadovoljni sa svime...*

*Ponekad je grupa zatrpana porukama pa preskočim obavezne poruke. Loše mi je što ne vidim svoje prijatelje.*

*Previše zadaće, ponekada gradivo prebrzo ide pa ne shvatim odmah što treba raditi.*

*Bas ih i nema ali mi fale učiteljice i naš razred sa prijateljima.*

*Ustajanje u 8.15:)*

*Poteškoće su te što nemamo prijatelja da se družimo svi zajedno i komentiramo nastavu.*

*Program koji se obrađuje na hrt3 i onaj koji rješavamo s našom učiteljicom cesto se ne podudara.*

*Moram sve sama napraviti ili pitati svoje roditelje. Nedostaje suradničko učenje.*

*Previše zadataka, i djeca gube volju za rad.*

*Najveća poteškoća je što trebam dosta vremena da uz svoj posao sve prođem s dvoje djece, pa onda slikanje, slanje. Svaki tjedan mi postaje sve teže jer je zadataka sve više.*

*Nemam nikakvih poteškoća.*

*Često zaboravim poslati sliku zadaće kad ju završim.*

*Teze je učiti jer ne vidimo učiteljicu uživo.*

*Nema ih.*

*Poteškoće su što kad se dogovorimo domaću zadaću neki šalju još puno poruka i onda se izgubim u njima.*

*Kao prvo,ja nisam učiteljica a uz nju i dvoje vrtićke djece, uz sto i radim od doma teško naučiti dijete gradivu trećeg razreda jer ona ne može učiti sama, inače bi studirala.*

*Za sada nemamo poteškoća jer moje dijete uspijeva pratiti program i izvršava zadatke, ali se pitam sto bi bilo da je srednja škola gdje je razina puno veća?*

*Previše zadaće u smislu da ujutro se radi sa učiteljicom, pa onda emisija na tv koja opće nije zanimljiva pa onda opet zadaća....*

*Moram stalno biti uz mobitel i pronaći u gomili poruka važne poruke od učiteljice. Ne ide mi baš brzo tipkanje. Boli me glava često od svega toga.*

*Nema poteškoća.*

*Teško je kad ste sami sa troje djece nema vam tko pomoć.*

*Ponekad nisam dovoljno brz u tipkanju, pa nešto preskočim. Onda se moram vraćati na poruke, ali uspijevam sve riješiti.*

*Previše poruka, ne mogu naći zadaću.*

*Super mi je, nemam poteškoće.*

*Preopterećenost učenika sa zadaćom.*

*Zadaća i zadaci stalno stižu, ne organizirano i nepredvidivost što nam daje cjelodnevnu okupaciji i stvara nervozu. Uz rad od kuće, jako se teško organizirati i kvalitetno posvetiti djetetovim obavezama.*

*Neshvaćanje pojedinih zadataka.*

*Kako ja i suprug radimo, a dijete je samo kod kuće, ponekad ne zna samo riješiti zadaću. Tada koristimo usluge starijeg brata koji i sam ima dovoljno školskih obveza.*

*Nema poteškoća.*

*Nema ih.*

*Za sada nisam imala poteškoća u nastavi na daljinu.*

*Tezi su uvjeti rada, a netko tko ne razumije gradivo nema vremena naučiti novo.*

*Malo je teze objasnit zadatke u kojima su nastale greške.*

*Nemam ih.*

*Mislim da bi trebali imati više obrađenog gradiva nego što je to do sada. Rad na TV-u i rad sa učiteljicama nije usklađen.*

*Spor internet, kratko traje nastava, nadam se da će učitelji/nastavnici u sljedećoj školskoj godini imati razumijevanja za učenike.*

*Puno ispitujem roditelje zbog nečeg sto ne znam i novo mi je. Teško se koncentriram.*

*Premalo izjašnjavanja novog gradiva.*

*Nisam brza u pisanju i brzim odgovorima.*

*Nemam poteškoća.*

*Neusklađenost gradiva na TV-u s gradivom koje šalje učiteljica.*

*Uglavnom sve ide dobro.*

*Nemam poteškoća.*

*Nemam ih.*

*Kada učiteljica pošalje radni listić, a nemamo ga gdje isprintati da bi ga dijete riješilo, listić je beskoristan. Trebaju slati zadatke prilagođene mobitelu, malom ekranu, a ne listiće kao da su djeca u školi. Knjige za lektiru nije moguće posuditi, a djeci je teško čitati s ekrana. Problem je što nemamo sredstva za rad od kuče. Dijete nema ni svoj mobitel ni tablet ni kompjutor. A mi nemamo novce da to sada kupujemo.*

*Uglavnom se snađem.*

***Zaključak:***

*Većina učenika zadovoljna je nastavom na daljinu i smatra da im učitelji daju jasne upute za rad kao i jasne povratne informacije. Većina učenika ističe kako im nedostaju učiteljice i atmosfera u razredu. Pojedini učenici kao poteškoće navode opterećenost (previše gradiva i zadaća).*

*Iako upitnik nije namijenjen roditeljima, vidljivo je kako su umjesto pojedinih učenika odgovarali oni te se iz njihovih odgovora naslućuje da se ne smatraju dovoljno kompetentnima u tumačenju gradiva (problem je što ne mogu pomoći djeci u tumačenju novog gradiva). Nekim roditeljima s više djece je teško uskladiti vrijeme i navode kako djeca trebaju više njihove pomoći u izvršavanju zadataka.*

***U Zagrebu, 28. 4. 2020.***

***Pedagog: Ivan Radaš.***